A SIMPSON CSALÁD
Ez az utolsó kör a Springfieldi Kicsik Nagydíján.
A verseny szorosabb, mint királyi corgin a póráz,
ahogy az autók befordulnak a Hájas-kanyarba.
És egy csattanás!
Cefetül nagy pácba került a KF-1, vagyis a Kölyök Forma–1 üdvöskéje,
Lisa Simpson.
Simpson kipördül.
Nézzék a jéghideg nyugalmát!
Ez a kiskamasz Duracell-nyuszi egy lepkesóhajtásnyit sem jön zavarba,
ha automobilba ül.
KÉT HÓNAPPAL KORÁBBAN
Nekimész az elválasztónak!
Ez is a terv része.
Csúzlis Csávók EGY LEGENDA HALÁLA
SPRINGFIELDI KÖZLEKEDÉSI HATÓSÁG
Bart, fociedzés! Pattanj!
Gól!
Apa, légyszi! Ne siessünk már ennyire!
Bevágsz elém? Majd adok én neked!
Nem is vágott eléd, csak így vezet!
Remélem, szeretsz satuzni, mert ma korlátlan fogyasztással várlak!
Apa! Hagyd abba a satuztatást!
Fekvőrendőr, drágám! Úszunk egyet a levegőben.
GYERMEKPSZICHOLÓGUS HA A BUKSIDBAN VAN A BIBI
Utálok korán ideérni.
Mr. és Mrs. Simpson, Lisa úgy érzi, kicsúszik a kezéből az irányítás,
amitől egyre jobban szorong.
Tudom! És egyre rosszabb a helyzet.
A szemrángása is szemet váltott. Régen a jobbal csinálta.
Vajon hová megy legközelebb?
Anya, muszáj ezt most?
Ha aggódom, kötnöm kell!
Nálunk Marge a kijelölt aggódógép, így lehetek én a menő apuka.
És ilyen príma pánikpulcsikat is kapok.
Ez akkor készült, amikor Bart lenyelt egy elemet,
és el kellett rohannom fémdetektorért.
Nos, azért hívtam ide magukat,
mert Lisa jelentős áttörést ért el a legutóbbi alkalmunkon.
Ez csodálatos!
Elmondhatatlanul hálás vagyok, doktornő. Micsoda megkönnyebbülés!
Lisa, bármitől is szorongsz,
a pokolra is elmegyünk, hogy a végére járjunk.
Nos, Mr. Simpson, a maga száguldozása az oka.
Mit merészelt mondani?
Hát, apa, tényleg lehetnél egy kicsit kevésbé agresszív a volán mögött.
Én csak felveszem a forgalom ritmusát!
Legalább hallgasd meg a doktor...
Lenny szerint piszok jól vezetek!
Mindig mindenről én tehetek! Tőlem játszhatunk ilyen játékot!
Szerintem maga rémes sofőr, és sokkal gyorsabb vagyok magánál!
Doktornő, restellem, hogy...
Magának aztán van bőr a képén, hogy ezzel tömje a lányom fejét!
Mr. Simpson, folytathatnánk a diskurzust, miután leparkolt?
Kerülj ki! Kerülj ki!
Maga felborult?
Nem én vagyok a bűnös!
Azt majd a bíróság eldönti.
Doktornő! Remekül helyrepofozta Ralphie-t!
Végre újra tarthatunk otthon alufóliát.
Később folytatjuk.
Doktornő! Mit tegyünk?
Nos, van egy ötletem.
KUTATÓKÖZPONT VOLT VOLTENSTEIN SOKKOLDÁJA
Itt expozíciós terápiával dolgozunk. Szembesítjük a pácienseket a fóbiáikkal,
így idővel leépülnek a berögzült válaszreakcióik.
Szörnyetegek! Szörnyetegek vagytok!
Ő a vécédeszkán lévő kórokozóktól fél, ugye?
Nem, a grillcsirkétől.
Lisa, ha ezzel a módszerrel elérjük, hogy ne szorongj az autóban,
talán segít legyőzni a többi félelmedet is.
Oké. Mindent megteszek, amit kell.
Figyelmeztetlek: nem lesz móka és kacagás.
MÓKAFÖLD CSALÁDI MÓKAKÖZPONT
A gokartozás segít majd,
hogy átéld az irányítás érzését a gépjárművekkel való kapcsolatodban.
Nem akarom! Írja csak fel a bogyókat!
Mégsem, nem kell! A gyógyszer csak eltompít.
A szobám viszont ragyog.
De sosem nevetek! Ami valahol megnyugtató.
De a sarjadó fű hangja olyan hangos!
Lisa! Nem lesz semmi baj. Végy mély levegőt, és adj egy kis gázt.
Nem, szó sem lehet róla! A sarkamra állok.
Látja? Majdnem kinyírtam a gumikat.
Hát, megpróbáltuk.
Végeztem.
Ezt szépen visszaviszem a helyére, és...
Ez nem is volt olyan rossz.
Próbálhatunk másik megközelítést.
Mindig kitalálnak valami új terápiát.
Pedig úgy reméltem, hogy ez beválik.
Bevált!
Végre én irányítok!
- Doktornő, meggyógyította! - Mi kerüljük a „gyógyítás” szót.
Maradjunk a „csodánál”!
Johann von Schwarzvalder úgy vágja le az ívet,
mint az édesanyja a kaviáros szendvicse héját.
SEBESSÉG
Majd' 50 km per órás sebességgel repeszt!
DRÁMA
Egy aprócska hiba is mesedélután a pokolban.
AZ ARANYIFJAK
Felügyelet nélkül!
Kölyök Forma–1: Mennydörgős Masinák
Ötödik epizód: Lánctalpas Lisa
A helyi futamokon nem volt ellenfele, így Lisa Simpson megméretteti magát
a KF-1-ben, a gokartversenyzés csúcskategóriájában.
A gokartsport szerelmesei először lehetnek tanúi,
ahogy Lisa önbizalomtól duzzadva süvít a pályán.
Alig várom a versenyt!
Számomra ez nem a győzelemről szól, hanem az irányításról.
Régen egy két lábon járó komplexushalmaz voltam,
de a pályán, ahol szélvész gyorsan zajlik minden,
én vagyok a körülmények teljhatalmú ura.
A vihar szemében honoló nyugalom.
Mindenhol érzem.
Nemrég megkaptam életem első ötös alá dolgozatát.
Nem nagy ügy.
Ajjaj, szabad ezt vajon? Vagy levonnak még egy pontot?
Van valakinél cellux?
Lisa kiemelkedő munkájában, a körbe-körbe való körözgetésben.
Rendíthetetlen önbizalmát látva mindenki azt kérdezi:
„Honnan jött ez a félelmet nem ismerő fenoména?”
Talán egy görög iparmágnás sarja?
Esetleg egy holland hajómágnás sarja?
Vajon mely nemzet iparmágnásának a sarja ez a lány?
Valójában a versenyzés zavaros farvízéről jön, melyet úgy hívnak,
és remélem, stimmelni fog a kiejtés, Amerika.
Édesanyja családi örökség és gazdag halott férj nélkül tengődő háziasszony.
Szánni való életútját pusztán szórványos, csip-csup részsikerek szegélyezik.
Megvan!
Egy pocsékba ment élet.
Lisa apját, a társadalmon élősködő idétlen, kopasz, kórosan elhízott pióca
jelenleg a közmunkáját tölti gondatlan veszélyeztetésért.
Szalonképes leszek a műsorban?
Kizártnak tartom.
Édesség!
Pórias származásának dacára
Lisa Simpson készen áll meghódítani a világot
az őszi KF-1 gokartszezonban,
melyet véletlenül éppen szűkebb pátriájában, Springfieldben rendeznek.
Szeretettel köszöntjük ezeket a kőgazdag versenyzőcsemetéket
és szuperdögös trófeafeleség anyukáikat.
Ez az!
Európai versenyistállók özönlötték el Springfieldet,
és, mint mindig, az első számú favorit az olasz Team Jour Pubie,
és karizmatikus sztárjuk, Paolo Paoletti,
akinek az apja a tréningruhamogul, Fila Fendi Paoletti,
a hetes rajtszámú Nurofen Nebuló volánja mögött.
Amerika olyan csodálatosan visszataszító ország.
Az a sok fegyver, az a sok suttyó,
meg azok a tévéműsorok Chicagóról, tűzvészről, rendőrségről,
meg arról a mackóról, aki a marhahúsos szendvicset készíti!
Paolo imádja!
Fényűző életmódjukat hátrahagyva
Paolónak és a többi európai gokartosnak egy állami iskolában kell senyvednie
kiégett, arctalan bürokraták éber felügyelete alatt.
Van arcom.
És bár a srácok kőgazdagok, szerintem beilleszkednek.
Tévedett.
Honnan tudja? Hisz még meg sem történt.
De aztán megtörtént.
Hé! Én vitello alla capert kértem. Mi ez az izé?
Babos virsli.
Miért utálja az ízlelőbimbóimat? Miért?
Szegény bánatos külföldi srác!
Kell neki egy igazi amerikai, aki segítő kezet nyújt, és kihasználja.
Van valami probléma?
Ez a fatörzs-főtörzs meg akarja mérgezni Paolót!
Töröld le a könnyeidet, Pinokkió!
Én vagyok az a srác, aki mindent el tud intézni.
Némi ellenszolgáltatásért.
Kerül, amibe kerül, minden színből adok! Lila, kék, zöld és megint lila!
Végre valahára valaki, akinek nincs akcentusa!
Bartolomeo! Olyan boldoggá tetted Paolót!
Te is a Team Jour Pubie-hoz tartozol!
Pénzeső hulljon rád!
Úrcsemeték! Indítsátok be a kétütemű motorokat!
El sem hiszem!
Az én kislányom első nemzetközi gokartfutama.
Kentél magadra naptejet?
Tűzálló ruha van rajtam.
Apád is itt van! Letöltötte a közmunkát.
Végre láthat versenyezni!
Le nem maradnék az én kis Danica Patrickomról.
A piñatámban lévő összes drazséért sem.
A gyerekek sosem nézik a lábát.
BOLDOG SZÜLINAPOT, MILHOUSE!
Drágám! Látom, milyen gyorsak, de tudom, hogy Lisa biztonságban van.
Nincs miért aggódni.
Nem aggódom.
Ne már, egy kicsit azért aggódhatnál.
Nem. Számtalanszor láttam versenyezni.
Nagyon ügyes, és vigyáz magára.
De te vagy a család ügyeletes aggódógépe.
Ha te nem aggódsz, aggodalmi vákuum keletkezik,
ami beszív, mint egy porszívó, pedig a porszívózás a te dolgod.
Szűzanyám! Nézd, hogy hasít!
A legkevésbé sem nyugtalanít.
Akkor engem nyugtalanít a legjobban!
Ide a stresszgombolyagot!
Nyugi, Homie! Lisa vezet.
Vagyis gyorsabban megy, mint mindenki más.
Mit kötök egyáltalán?
Á, golfütő-melegítő.
Kezdhetjük a szép álomba ringató szertartást!
Itt vannak a lidércűző mackóid,
a lámpádat pedig mumusriasztásra kapcsolom.
Apa, erre semmi szükség!
Elmúlt a szorongásom, és ezt csak neked köszönhetem.
- Nekem? - Igen.
Az autós ámokfutásaid miatt lettem úrrá a félelmeimen, és kezdtem el gokartozni.
Ez csak miattad van.
Az én hibám. Miattam van.
Én vagyok az, Lisa-Mario!
A papának köszönhetően kockáztatom az életem!
És én vagyok az álombéli Milhouse!
Én vagyok az, Wario.
Az apai mulasztásaim taszítottak a végzetedbe!
Traumabomba!
Én vagyok Wario! Az egész az én hibám!
Mi az, Paolo? Jó a buli?
Kevés a basszus?
Túl sok a basszus?
A kevesebb basszus pénzbe kerül.
Ketchupszerviz?
Idevarázsoltad nekem Milánót, kivéve, hogy itt mindenki ronda és kövér.
Imádlak, Bartolucci!
Tessék, pénz!
Elnézést, Signor Spaghetti!
Van valaki a bejáratnál.
Nincs rajta a listán, de azt állítja, hogy ő az igazgató.
Én vagyok az igazgató.
Bart, gyere az irodámba, ami pont ez a szoba.
Bartissimo! Ez a műgyapjú-nyakkendős fickó elszomorít.
Bízd csak rám!
Sintér, nem akar hazamenni pihenni?
Tessék, vigye el az anyját egy körre!
Remélem, ez nem egy otromba tréfa, fiatalember!
Igazgató úr! Kéne egy kis segítség az osztályhörcsög nekrológjában.
Melyik a helyes? „Öngyilkosság által” vagy „következtében”?
Nézzétek csak! A legádázabb ellenségem!
Örülj az egy szem győzelmednek!
Te csak egy hullócsillag vagy,
míg én üstökös a kék égbolton!
Legközelebb újra Paolo áll a pódium tetejére!
Azt meghiszem. Fantasztikus versenyző vagy.
Látod, hogy gúnyol?
Bart, gyűlölöm őt és az egész családját!
Pocskondiázd egy kicsit, hogy egyetérthessek vele.
Hát, személyesen nem ismerem,
de tutira lerí róla, hogy egy állatcsókolgató,
Wikipédia-szerkesztő középső gyerek, aki brokkolit büfög, tofut fingik,
és meg nem írná a bátyja háziját, még euróért sem.
És ez a lány, akihez semmi közöd, mégis gyorsabb nálam!
A hüvelykujjam egészen kisebesedett, amiért folyton ezt csinálom.
EXTRA SZŰZ OLÍVA OLAJ
Ez aztán buff!
Megyek, anya!
Nem engedhetlek el.
A versenyzés túl veszélyes.
Apa!
De tegnap álmomban én voltam Wario,
és egy bombával a feledésbe repítettelek.
Attól még nem veszélyes, mert minden baromságot összeálmodtál a Mario Kartból.
Mi az a Mario Kart?
Rajthoz állok a versenyen.
Az a dolgom, hogy vigyázzak rád!
Akkor nem jutott eszedbe, amikor úgy hajtottál, mint egy őrült.
Valami csoda folytán hatott a terápia, úgyhogy én ülök a volánnál,
és nagyon is élvezem.
Erre pont most jössz rá, hogy aggódsz a testi épségemért?
Tökéletesen összefoglaltad.
Akkor itthon maradsz?
Nem, én diktálok.
Marge, állítsd meg! Még sosem aggódtam ennyire!
Én meg sosem voltam nyugodtabb.
Szia, anya! Vezethetek?
Persze, tegyünk egy próbát!
Ne!
A KF-1 idény csúcspontjának ad otthont eme aszfaltcsík Springfieldben,
a bimbótapaszgyártás egykori fellegvárának szomorú romjain.
Az a hülye apa meg az aggodalmai!
Emlékszel, amikor elhagyott a reneszánsz vásáron?
Haza kellett stoppolnom a markotányosnőtől!
Drágám, apád nincs hozzászokva, hogy neki kell idegeskednie.
Ő csak a legjobbat akarja magának.
Kösz, hogy ideruccantál, Bippe.
Tudom, hogy Paolo nem versenyezhet a titkos fegyvere nélkül.
Bart! Hát emlékeztél, hogy Paolo mennyire imádja a gelatót,
miután legalább százszor elmeséltem, mennyire szeretem a gelatót!
Te másik mamma miától származó drága fratellóm!
Te biztosan Bart új olasz barátja vagy.
Sok sikert a versenyen!
Szükséged is lesz rá Bart kishúga ellen.
Bart Simpson! Te vagy a bátyja Lisa Simpsonnak?
Hát, csak vérségi alapon.
Bart, összetörted a szívem, mint egy kenyérpálcikát.
Te nem nézed a futamot?
Túlságosan aggódom Lisáért.
Az egyetlen lányom...
Maggie-n kívül...
...egy tűzcsóvát hányó száguldó koporsóban!
Hát senkit sem érdekel Lisa biztonsága?
Semmi baja. Látod?
Az élről induló Lisa Simpson azonnal magához ragadja a kezdeményezést.
Mi az a kezdeményezés? Hogy került hozzá? Biztonságos?
Idióta Team Jour Pubie!
Az europancserek bent felejtettek a chatcsoportban.
„Sabotaggio”?
Az egy ínycsiklandóan pikáns sonka?
Szabotálták Lisa gokartját!
Tudtam én, hogy veszélyben van!
Akkor nem reagálom túl, ha erre most... reagálok.
Ez az utolsó kör a Springfieldi Kicsik Nagydíján.
A verseny szorosabb, mint királyi corgin a póráz,
ahogy befordulnak a Hájas-kanyarba.
Perfetto, Team Jour Pubie!
Minden csavart meglazítottatok Lisa autóján.
És egy csattanás!
A hurrikánban én vagyok a vihar szeme.
Miért nem esik már le a kereke?
Oké. Elhagytam egy kereket. Nincs fék.
De még én irányítok.
Oké, most már nem irányítok, de nyugodt vagyok.
Fantasztikus a pszichológusom!
Meg fog halni!
Megtanultam a leckét. Igazam volt! Lisa veszélyben van!
Apa!
Ne félj, drágám!
Úgy rántalak ki ebből a zűrből, ahogy belekevertelek.
Úgy vezetek, mint egy elmeroggyant!
Maradj mögöttem!
Satuztatsz engem!
De most a szeretet mozgatja a fékeket.
Vesztettem! Ez a sport stupido!
Most pedig eltűnök Ibizán, és a tengerparti DJ-k csendes életét élem.
Köszönöm, apa! Vigyáztál rám.
És örökké vigyázok rád.
A feliratot fordította: Tóth Márton